***2023. évi beiskolázási támogatás Igénylési és Felhasználási feltételei***

*Tájékoztatom, hogy az elektronikusan benyújtott igénylését az Önkormányzat elbírálja és majd a megadó döntés esetén tudja az utalványokat felhasználni a kijelölt üzletekben az utalvány QR kódjának bemutatásával és érvényesítésével. Az érintett üzletek felsorolását megtalálja az Önkormányzat hivatalos honlapján, a* [*www.budapest13.hu*](http://www.budapest13.hu/) *oldalon.*

*Minden igényelt utalványt csak egyszer tud felhasználni, a vásárláskor a kereskedő érvényesíti azt. Az egyes utalványok teljes összegét le kell vásárolni. Az utalvány készpénzre nem váltható. Tájékoztatom, hogy az igényelt és jóváhagyott utalvány QR kódját a regisztrációkor megadott e-mail címre is továbbítjuk. Az utalványok QR kódját kérjük bizalmasan kezelni és biztonságosan tárolni, azt ne továbbítsa harmadik személynek. Az utalványokkal való visszaélésért az Önkormányzat nem vállal felelősséget. Tájékoztatjuk, hogy a nyomtatványon megadott személyes adatokat az általános közigazgatási rendtartásról szóló 2016. évi CL. törvény 27. § (1) bekezdésében, a szociális igazgatásról és szociális ellátásokról szóló 1993. évi III. törvény 18. § és a Budapest Főváros XIII. Kerületi Önkormányzat Képviselő-testületének 1/2023. (I. 17.) önkormányzati rendeletében meghatározott jogalappal, célból, körben, határideig és módon kezeljük.*

*Amennyiben Ön a megjelölt jogszabályokban megjelölteken túl további személyes adatot is megad a fentiek szerint, úgy azokat – ellenkező bizonyításig – az a tényállás tisztázásához elengedhetetlenül szükséges más személyes adatoknak tekintjük. Ezen adatokra vonatkozóan Ön az információs önrendelkezési jogról és az információszabadságról szóló 2011. évi CXII. törvény 6. § (6) szerinti hozzájárulását vélelmezzük, amellyel egyidejűleg nyilatkozik, hogy amennyiben harmadik fél adatait is megadja, úgy a megadott személyes adatok előttünk történő feltárására az érintettől megfelelő felhatalmazással rendelkezik.*

A gyermekenként 2x 5.000,- FT értékű utalvány igénylésére kizárólag a XIII. kerületi lakóhellyel rendelkező és életvitelszerűen itt élő szülő jogosult. A támogatást egy családból egy szülő igényelheti. Az igénylést benyújtani 2023. június 23 – 2023. szeptember 15, között lehet, az utalvány levásárlásának időtartama: 2023. június 30 - 2023. szeptember 30. A beváltás a honlapon megtalálható kijelölt boltokban lehetséges.

**A támogatásra való regisztráció a Budapest13 Smart City applikáción keresztül vagy** a www.budapest13.hu honlapról letölthető (<https://www.budapest13.hu/beiskolazasitamogatas/>) adatlap megküldésével történhet.

A partnerkártya tulajdonosoknak a támogatási igény applikáción keresztül történő benyújtása az utalvány igénylését, felhasználását és elszámolását egyszerűsíti le, ezért ha Ön még nem rendelkezik **partnerkártyával**, javasoljuk, hogy igényelje azt is az applikáción keresztül. A benyújtás határideje 2023. szeptember 15.

Amennyiben Ön már rendelkezik elektronikus partnerkártyával (a továbbiakban: epartnerkártya), új igénylésre természetesen nincs szüksége.

Az epartnerkártya/utalvány applikáción keresztül történő igényléséhez egy okostelefonra vagy tabletre van szüksége.

Az applikációba történő bejelentkezést követően a bal felső sarokban lévő, három vízszintes vonallal jelölt menüre kell kattintani és a „Partnerkártya és jegyek” lehetőséget kell kiválasztani.

Ha nincs még epartnerkártyája, akkor válassza a „Partnerkártya igénylés” lehetőségek. A „Kártyaigénylés” gomb megnyomását követően két lehetőség közül kell választania. Amennyiben már rendelkezik plasztik kártyájával, akkor a „Rendelkezem partnerkártyával”, ha még nem rendelkezik Partnerkártyával, akkor a „XIII. kerületi lakos vagyok” lehetőséget válassza ki. Választásától függően kell a továbbiakban a kért adatokat megadnia.

**A beérkező epartnerkártya igényét a beérkezés sorrendjében bíráljuk el, kérjük, hogy várja meg az applikáción keresztüli válaszunkat és csak ezt követően igényelje a beiskolázási utalványt!**

Ha már van epartnerkártyája, az utalvány igényléséhez is az applikáció bal felső menüpontjában elérhető „Partnerkártya és jegyek” menüpontot kell kiválasztania. Ezen az oldalon jelenik meg az epartnerkártyájának képe és az igényelhető utalványok képe, egymás alatt.

A beiskolázási utalványok felirata és képe egyértelműen jelöli azon gyermekek számát, akikre beiskolázási támogatást lehet kérni. (1 gyermekes iskolakezdési támogatás, 2 gyermekes iskolakezdési támogatás, 3 gyermekes iskolakezdési támogatás, 4 gyermekes iskolakezdési támogatás, 5 gyermekes iskolakezdési támogatás). **Kérem, minden esetben az Önre vonatkozó gyermekek számát ábrázoló igénylés gombot használja!**

*Az igénylés során a megadott email címre megküldött* vagy az önkormányzati honlapról letölthető és a valóságnak megfelelő adatokkal kitöltött adatlap feltöltésével kezdheti meg az utalvány igénylését. El kell fogadnia a felhasználási feltételeket, majd az „utalványigénylés” gombra kell kattintani.

A beérkező kérelmeket elbíráljuk és az elbírálás eredményéről e-mailben is küldünk tájékoztatást.

Amennyiben jogosult az utalványra, gyermekenként 2 x 5.000,- Ft értékű részutalvány képe jelenik meg a „Partnerkártya és jegyek” menüpont alatt. Az utalvány érkezéséről üzenetet is küld az applikáció. A részutalvány képre kattintva megjelenik a kupon QR kódja, amelyet a megjelölt kerületi kiskereskedőknél felmutatva a vásárlás során érvényesíti a kedvezményét.

**Felhívom figyelmüket, hogy a kiadott utalványok csak egyszer használhatóak fel, ezért kérjük, azt kezeljék bizalmasan.**

Budapest Főváros XIII. Kerület Önkormányzat